Uskomme, että Herran kirkkaus lähtee liikkeelle Jerusalemista.
Se lisääntyy kuin valo aamulla. Aurinko nousee ensin pikku hiljaa.
Uskomme, ette Herran tulo alkaa yhtä rauhallisesti kuin auringonnousu.
Hänen kirkkautensa ja läsnäolonsa lisääntyvät vähitellen päivä päivältä.
Jeesus sanoi opetuslapsilleen: "te olette minun todistajani -
Jerusalemissa, koko Juudeassa ja Samariassa -
ja maan ääriin saakka." Kreikaksi puhutaan yhdestä maan äärestä.
Uskomme, että se on Tyynellämerellä.
Uskomme, että nämä ovat lopun ajat ja että Herra palaa Jerusalemiin.
Hän aloittaa sieltä, mihin lopetti.
Kaikki alkoi vuoden 1984 ensimmäisestä rukouskonferenssista.
Sen järjestivät Soulissa Korean valtio ja suuret amerikkalaiset järjestöt.
Tuosta kokouksesta on nyt 33 vuotta. Uskomme, että siitä lähti liikkeelle -
monia rukousliikkeitä, myös meidän liikkeemme, joka lähti pienestä.
Pidimme pieniä rukoushetkiä ja rukoilimme monien muiden tavoin -
Jumalan valtakunnan, seurakunnan ja hallituksemme puolesta.
Vuonna 1986 Herra antoi meille näyn, josta on tullut kuuluisa.
Sen nimi on näky syvänmeren kanootista. Herra näytti liikkeen -
maailman ääristä Jerusalemiin, ja se liittyi Hänen kirkkauteensa.
Näyn sai vuonna 1986 mies nimeltä Michael Maeliau Salomonsaarilla.
Herra avasi näyn, kun he puhuivat seurakuntien istuttamisesta.
Hän näki suuren tulvan hänelle tutussa laaksossa Salomonsaarilla.
Vesi oli puhdasta ja kristallinkirkasta.
Kun hän katsoi veden virtaamista, hänet temmattiin ylös Hengessä, -
ja hän katsoi, kuinka tulva saavutti laakson päässä olevan padon.
Se täytti laakson ja tulvi padon yli.
Sitten se muuttui usvaksi, joka kiersi Tyynenmeren alueen monta kertaa.
Sitten se palasi Papua-Uuteen- Guineaan ja muuttui virraksi.
Se oli kuin pikavene ilman venettä.
Se lähti kulkemaan itään kohti Etelä- ja Pohjois-Amerikkaa.
Amerikan rannikolta yksi virta meni pohjoisnavalle, toinen etelänavalle -
ja kolmas Amerikan itärannikkoa pitkin.
Siellä se muuttui suureksi tsunamiksi, joka liikkui länteen -
Etelä- ja Pohjois-Amerikan yli navalta toiselle -
ja koko Tyynenmeren yli Aasiaan ja Persianlahdelle.
Sitten sen eteläinen haara pysähtyi, -
ja pohjoiset haarat jatkoivat Venäjän ja Euroopan yli Afrikkaan.
Ne jatkoivat matkaansa ja ympäröivät Jerusalemin joka puolelta.
Sitten ne syöksyivät Jerusalemiin ja muuttuivat kuin atomipommiksi.
Tuo Jerusalemista nouseva kaunis Jumalan kirkkauden pilvi täytti maan.
Näkyyn liittyi tämä jae: "Sillä maa on oleva täynnä -
Herran kunnian tuntemusta, niinkuin vedet peittävät meren."
Kokoonnuimme vuosittain rukoilemaan ja päättämään, -
missä kokoontuisimme seuraavaksi.
Pian huomasimme toteuttavamme tuota näkyä.
Kiersimme Tyynenmeren aluetta.
Aloitimme Salomonsaarilta, sitten olimme Papua-Uudessa-Guineassa.
Vuonna 1994 olimme Australiassa, sitten Uudessa-Seelannissa ja Fidžillä.
Sitten olimme Samoalla, Tongalla, jälleen Papualla ja Salomonsaarilla.
Vuonna 2001 olimme Fidžillä ja 2002―2003 Vanuatulla.
Vuonna 2004 olimme Haitissa, -
joka on täysin toisella puolella maapalloa kuin Jerusalem.
Sitten seurasivat Uusi-Seelanti, Australia ja Papua-Uusi-Guinea.
Uskomme, että liikkeestä tuli siellä virta. Kun niin tapahtui, -
Papua-Uuden-Guinean pääministeri teki kokouksen avajaisissa liiton -
Israelin Jumalan kanssa ja sanoi, että Hän olisi hänen maansa Jumala.
Vuonna 2007 eli 10 vuotta sitten Herra ilmoitti meille, -
että Hän astuisi Jerusalemiin lehtimajanjuhlan aikana vuonna 2017.
Vuonna 2009 olimme Havaijilla ja vuonna 2010 USA:n länsirannikolla.
Vuonna 2013 olimme USA:n itärannikolla. Se oli se tsunami.
Vuonna 2014 olimme Malesiassa, joka sijaitsee Aasiassa.
Vuonna 2015 olimme Euroopassa, -
vuonna 2016 Afrikassa ja vuonna 2017 Jerusalemissa.
Nyt on vuoden 2017 lehtimajanjuhla, ja olemme täällä tuomassa kirkkautta.
Olen ollut raskaana 10 vuotta ja iloitsen nähdessäni lapsen syntyneen!
Evankeliumi saapui viimeisenä Salomonsaarille vuonna 1894.
Heti sen jälkeen syntyi sionistiliike -
ja Israelin alku valtiona, jollaisena sen nyt tunnemme.
Olemme jo nähneet tuon ihmeen. Siellä ei ollut mitään valtakuntaa, -
jonka olisi voinut rakentaa uudelleen, mutta Jumala on antanut maan.
Työmme alkoi Salomonsaarilta.
Tärkein profeettamme Michael Maeliau on sieltä kotoisin.
Siinä on järkeä. Liikkeen pitää alkaa maan ääristä ja tulla sitten takaisin -
Samariaan, Juudeaan ja Jerusalemiin.
Olemme vain yksi monista "Takaisin Jerusalemiin" -liikkeistä.
Kun me Kaukoidässä luemme jaetta Ap. t. 1:8, me uskomme, -
että koska Jeesus sanoi evankeliumin leviävän Jerusalemista Juudeaan, -
Samariaan ja maan ääriin asti, se tulee kiertämään täyden ympyrän -
ja palaamaan maan ääristä Samariaan, Juudeaan ja Jerusalemiin.
Siksi meillä on tehtävä suoritettavana täällä Samarian alueella.
Nämä perheet ovat tulleet tänne maan ääristä rukoilemaan läpimurtoa, -
jotta rautaovet avautuisivat ja evankeliumi voisi tunkeutua sisään.
Minua vaivasi tämä asia: "Voiko Jumala unohtaa länsimaat -
ja kaikki eurooppalaisten ja amerikkalaisten hyvät teot?"
Jeesuksen vastaus minulle oli todella tyydyttävä ja rauhoittava.
Sen jälkeen olen katsonut Eurooppaa aivan toisin silmin.
Sanon kiinalaisille ystävilleni, ettemme vain palaa Jerusalemiin, -
vaan jatkamme sieltä eteenpäin. Tärkeintä on palata Jerusalemiin, -
mutta jatkamme sieltä länteen, ja länsi ottaa Jumalan taas vastaan.
Se on erilainen länsi kuin ennen, mutta se ottaa Jumalan vastaan.
Länsimaat ovat tuoneet evankeliumin meille, -
joten nyt meidän tehtävämme on tuoda se takaisin sinne.
Mutta ensin viemme sen takaisin Israeliin, ja yhdessä Israelin kanssa -
viemme sen länteen, josta se lähti.
Tarinalla on onnellinen loppu, ja lännessä monet tulevat uskoon.
Monien herätystä ja uskonpuhdistusta Euroopassa ja USA:ssa rukoilleiden -
esirukoilijoiden rukouksiin vastataan.
Meillä on ollut etuoikeus saada näitä ilmoituksia jo 33 vuoden ajan.
Vuosien varrella olemme saaneet aina vain lisää näkyjä ja ilmoitusta.
Vuonna 2007 eli 10 vuotta sitten saimme ilmestyksen siitä, -
että Herra Jeesus on nyt maailmassa Isän kirkkautena.
Ei fyysisesti, vaan hengen maailmassa. Kaikki on hyvin, -
jos puhumme vain kirkkaudesta. Jos sanomme, että Jeesus on täällä, -
olemme vaikeuksissa, koska seurakunta ei odota Hänen tulevan -
ennen kuin vasta aikojen lopussa, jolloin Hän tempaa meidät voimalla.
Uskomme toki siihenkin, -
mutta miten voimme muuten selittää nykyisen kirkkauden ilmenemisen?
Olemme tutkineet Kirjoituksia voidaksemme ymmärtää tätä asiaa.
Se liittyy mm. Jesajan lukuun 60: -
"Nouse, ole kirkas, sillä sinun valkeutesi tulee, ja Herran kunnia -
koittaa sinun ylitsesi." Uskomme sen viittaavan tähän liikkeeseen.
Tämä on vasta alkua. Herra nousee, kuten lupasi profeetta Jesajalle.
Kerran Hän nousee Israelin ylle auringon tavoin -
ja vetää kansan luokseen. Koko Jesajan luku 60 kertoo siitä, -
että valtakuntien kuninkaat näkevät Israelin kirkkauden ja tuovat lahjoja.
Uskomme tämän olevan sen alkua, että Herra nousee auringon lailla -
Israelin ylle. Samasta asiasta puhutaan Malakian luvussa 4.
"Mutta teille, jotka minun nimeäni pelkäätte, on koittava -
vanhurskauden aurinko ja parantuminen sen siipien alla..."
Hoos. 6:3 "hänen nousunsa on varma kuin aamurusko, -
hän tulee meille kuin sade, kuin kevätsade, joka kostuttaa maan."
Tämä tulemus ei ole dramaattinen niin kuin aikojen lopussa, -
jolloin Hän tulee voimassa ja kirkkaudessa enkelien kanssa.
Se tuntuu yhtä luonnolliselta kuin se, että aurinko nousee joka päivä.
Se on paras tapa ymmärtää ilmoitusta tämänhetkisestä kirkkaudesta, -
koska tuo ilmoitus on tähän asti mennyt jatkuvasti eteenpäin.
Emme väitä tietävämme kaikkea. Emme ole mitään teologeja.
Yritämme vain rehellisesti ymmärtää, mitä Jumala tekee maailmassa nyt.
Uskomme todella, että Herra Jeesus on tulossa Isän kirkkautena -
ilmestyäkseen Jerusalemissa. Siitä vasta alkavat tapahtumat, -
jotka johtavat Herran päivään ja tien valmistamiseen Herralle.
Jotta Jumalan tunteminen voisi levitä kaikkialle maailmaan, -
Israelin silmien pitää ensin avautua näkemään Hänet.
Koko Israelin pitää pelastua ja verhon sen kasvoilta poistua.
Israelin pitää ottaa Messias vastaan ja kirkkauden levätä Israelin yllä.
Kun Israel torjui evankeliumin, evankeliumi levisi koko maailmaan.
Kun he ottavat sen vastaan, tapahtuu jotain vielä suurempaa.
Nyt on aika, jolloin Herran kirkkaus palaa Israeliin ja Israel näkee Hänet.
Kun heidän silmänsä avautuvat, -
lopun aikojen voima lähtee liikkeelle, ja kaikkien silmät avautuvat.
Silloin näemme historian suurimman sadonkorjuun Jumalan valtakuntaan, -
koska Herran kirkkauden tunteminen peittää maan kuin vesi peittää meren.
Ensimmäinen tunkeutuminen oli Jeesuksen syntymä Betlehemiin.
Toinen tunkeutuminen oli Pyhän Hengen vuodatus helluntaina.
Kolmas on se, kun Isän kirkkaus -
tulee julki Jerusalemin lehtimajanjuhlassa tänä vuonna.
Kaikki eivät pidä siitä, että puhumme tunkeutumisesta.
Se tuo mieleen sotaisia kuvia Normandian maihinnoususta.
Jumala kuitenkin tunkeutui maailmaan ensi kertaa lapsen syntymän kautta.
Toisen tunkeutumisen eli Hengen vuodatuksen koki vain 120 ihmistä.
Emme tiedä, mitä Hän tekee nyt, mutta odotamme jotakin vastaavaa.
Salomonsaarilla alkoi suuri ilmoitus liikkeen tärkeimmän profeetan kautta.
Herra Jeesus ilmestyi hänelle Herran sotajoukon päällikkönä -
samoin kuin Hän ilmestyi Joosualle Joosuan kirjassa.
Hän siis ilmestyi tälle profeetalle Salomonsaarilla vuonna 2003.
Siitä asti eli 14 vuoden ajan Hän on ilmestynyt meille -
kuninkaiden Kuninkaana, morsianta odottavana Sulhasena, -
maailman vanhurskaana tuomarina ja Herran sotajoukon päällikkönä.
Hengen maailmassa, ei fyysisesti.
Jostakin syystä Suomi on ollut mukana kanssamme alusta asti.
Emme vieläkään tiedä, miksi.
Jostain syystä suomalaisia on aina ilmestynyt Tyynellemerelle.
Ihmettelimme, mitä he siellä tekivät.
Koska he ovat olleet kanssamme, he tuntevat meidät ja tapamme, -
rakkautemme ja salaisuutemme. Ehkä he tietävät meistä liikaa.
Uskon, että Suomesta lähtee liikkeelle jotain erityistä.
Pelastuksen evankeliumin osalta isämme on Israel.
Mitä tulee Jumalan kirkkauteen, isämme ovat Tyynenmeren kansat.
Meillä ei ole sanoja kuvaamaan kiitollisuuttamme isillemme.
Jeesus Kristus, kirkkauden Kuningas, -
Sulhasemme, -
annamme Sinulle itsemme ja maanosamme -
elävänä uhrina, pyhänä ja Jumalalle otollisena.
Tämä on hengellinen jumalanpalveluksemme, -
ja pyydämme, että morsiamenasi rakastuisimme Sinuun -
niin palavasti ja ymmärtäen uhrisi, -
ettei mikään tehtävä ole liian suuri, -
niin että Sinä saat kaiken kunnian.
Jumala puhuu meille kuvien kautta.
Hänen tulemisensa on kuin auringonnousu. Aamulla on viileää, -
mutta auringon noustua valo ja lämpö lisääntyvät.
Keskipäivään mennessä tulee todella kuuma.
Lämmön ja valon määrä lisääntyy.
Uskon, että Herran läsnäolo ja kirkkaus alkavat voimistua -
tulevina vuosina. Toinen kuva oli popcornien tekeminen.
Kun popcornia tehdään, ne pannaan kattilaan öljyn kanssa ja lämmitetään.
Kun lämpö lisääntyy, alamme kuulla maissinjyvien poksahtelevan.
Tämä vuosi on vasta alkua, mutta Hän täyttää maailman -
kirkkaudellaan ja läsnäolollaan, ja kuulemme poksahtelua kaikkialta.
Herran läsnäolo lisääntyy kuin auringon lämpö päivän mittaan.
Keskipäivällä eli päivän kuumimpaan aikaan tapahtuu viimeisenä se, -
että kuulemme uskovien kuolleiden luiden poksahtavan haudoistaan.
Hän puhuu meille yksinkertaisesti, jotta voimme ymmärtää Häntä.
Kun olimme Suomessa kaksi vuotta sitten, Hän antoi kuvan saunasta -
ja saunomisen periaatteesta.
Jotta saunasta saisi eniten hyötyä, sinne mennessä riisutaan vaatteet.
Se kuvaa sitä, että riisumme yltämme maailman asiat, -
tulemme Herran läsnäoloon alastomina ja annamme Herran -
lämmittää meidät ja keittää meistä pois kaiken epäpuhtauden.
Jumalan tuli tuottaa lämmön ja vesi, Jumalan sana, tuottaa löylyn.
Jumalan sanan, Hengen, tulen ja kirkkauden yhdistelmä -
tulee keittämään meidät. Maailma tulee olemaan kuin iso sauna!
Suomennos: Anni Lähteenmäki